迴波樂 二十五
作者：王梵志
朝代：唐

paragraphs: 壯年凡幾日？死去入士菴。
論情即今漢，各各悉癡㤌（項校作「憨」）。
唯緣二升米，是處即生食。
禮佛遙言之，彼角仍圖攤。
貪錢險不避，逐法易成難。
即今不如此，寧隨體上寒。
乍可無餘仗（項謂應作「伏」，爲「服」之音誤），願得一身安。
無爲日日悟，解脫朝朝喰（陳校作「餐」）。
死去天堂（堂）上，遣你斫額看。